1973 год у гісторыі беларускага выяўленчага мастацтва

1973 год быў адзначаны шэрагам падзей, якія пакінулі прыкметны след у гісторыі беларускага выяўленчага мастацтва.

 Падзеі 
міні|320 пкс|Паўло Пятроўскі. Фрэска «Чытанне маршалкам папскай булы на будаўніцтва манастыроў у Магілёве», 1765. Паўднёвая сцяна касцёла Святога Станіслава.
міні|Алтар Касцёла Яна Хрысціцеля ў Воўпе, пабудаваны ў XVII стагоддзі.
 24-й экспедыцыяй Дзяржаўнага мастацкага музея БССР былі знойдзены надпісы, размешчаныя на хорах касцёла Святога Станіслава ў Магілёве з датамі — 1752, 1765, якія сведчылі аб перабудове касцёла і размалёўцы яго мастаком Паўло Пятроўскім. Былі выяўлены 14 кампазіцый са Старога і Новага Запаветаў і гісторыі місіянерскай дзейнасці кармелітаў у Беларусі.
 25-й экспедыцыяй Дзяржаўнага мастацкага музея БССР у вёсцы Воўпа Гродзенскай вобласці быў выяўлены алтар  Касцёла Іаана Хрысціцеля, XVII ст. Перабудаваны ў XVIII—ХХ стст. 
 Выстаўка твораў мастака Леаніда Шчамялёва, прысвечаная 50-годдзю з дня нараджэння. Уступны артыкул да каталога — Барыс КрэпакЗводны электронны каталог сістэмы карпаратыўнай каталагізацыі
 Выстаўка твораў мастака Лазара Рана. Аўтар прадмовы да каталога — У. Бойка
 Выстаўка твораў Г. А. Ісаевіч. Прадмова да каталога — Ф. Валадзько
 Выстаўка твораў мастака Абрама Заборава (1973 ; Мінск)Зводны электронны каталог сістэмы карпаратыўнай каталагізацыі

 Ганаровыя званні 
 Уладзімір Белавусаў атрымаў ганаровае званне Заслужанага дзеяча мастацтваў Беларусі
 Арлен Кашкурэвіч атрымаў ганаровае званне Народнага мастака Беларусі

 З’явіліся 
 15 ліпеня — мемарыяльны комплекс «Дальва» на месцы былой вёскі ў Лагойскім раёне Мінскай вобласці, дзе 19 чэрвеня 1944 года нямецкія акупанты спалілі 44 жыхара. Аўтарам праекта стаў скульптар Уладзімір Церабун — вучань Андрэя Бембеля. Комплекс мае планіроўку былой вёскі Дальвы, ён ўключаны ў Дзяржаўны спіс гісторыка-культурных каштоўнасцей Рэспублікі Беларусь. Кампазіцыя мемарыяла складаецца з асобных элементаў, свабодна размешчаных у прасторы, і займае плошчу 5 гектараў
 Музей гісторыі і культуры горада Наваполацка

 Нарадзіліся 
 25 верасня — Алена Шарыпа, беларускі мастак-жывапісец, дачка Пятра Шарыпы
 24 кастрычніка — Аляксандр Некрашэвіч, сучасны беларускі мастак-жывапісец

 Памерлі 
 26 мая — Жак Ліпшыц (нар. 1891), французскі скульптар, выхадзец з Гродзенскай губерні
 Рыгор Глюкман (нар. 1898), амерыканскі жывапісец і графік родам з Віцебску, належаў да Парыжскай школы жывапісу
 Віктар Сахненка (нар. 1923), беларускі мастак, муж Алесі Паслядовіч

 Галерэя твораў 

Катэгорыя:1973 год у Беларусі
Катэгорыя:Гісторыя беларускага выяўленчага мастацтва паводле гадоў
Беларусь